**DOM ZDRAVLJA KARLOVAC**

**UPRAVNO VIJEĆE**

**Z A P I S N I K**

**s 28. sjednice Upravnog vijeća**

**Doma zdravlja Karlovac, održane dana**

**28. svibnja 2020. godine**

**Karlovac, svibanj 2020.**

**===================================================================**

**DOM ZDRAVLJA KARLOVAC**

**KARLOVAC**

**Dr. Vladka Mačeka 48**

**UPRAVNO VIJEĆE**

**Broj: 12-1036/2-20**

**Karlovac, 28. svibanj 2020. godine**

**Z A P I S N I K**

s **28. sjednice** Upravnog vijeća Doma zdravlja Karlovac, održane dana 28. svibnja 2020. godine s početkom u 14.00 sati u sali za sastanke Doma zdravlja Karlovac, Dr. Vladka Mačeka 48, Karlovac.

Poziv s materijalima za 28. sjednicu Upravnog vijeća Doma zdravlja Karlovac dostavljen je članovima Upravnog vijeća putem dostavljača dana 22. svibnja 2020. godine (Dostavnica Broj: 12-1036/20)

Predsjednik Upravnog vijeća pozdravlja sve nazočne, konstatira kvorum te predlaže sljedeći

D N E V N I R E D

1. Usvajanje Zapisnika s 27. sjednice Upravnog vijeća Doma zdravlja Karlovac
2. Usvajanje Izvješća o financijskom poslovanju Doma zdravlja Karlovac za mjesec travanj 2020. godine

1. Donošenje II. izmjena i dopuna Financijskog plana Doma zdravlja Karlovac za 2020. godinu
2. Usvajanje II. Izmjena i dopuna Plana nabave Doma zdravlja Karlovac za 2020. godinu
3. Utvrđivanje potrebe zapošljavanja
4. Donošenje Odluke o prodaji i rashodovanju službenih vozila

1. Donošenje Izmjena i dopuna Cjenika za uslugu RTG- snimanje zubi
2. Različito

Predloženi Dnevni red je jednoglasno s pet glasova ZA usvojen.

**ODLUKE:**

**Točka 1.**

Usvaja se Zapisnik sa 27. sjednice Upravnog vijeća Doma zdravlja Karlovac održane dana 27. travnja 2020. godine.

**Točka 2.**

Usvaja se Izvješće o financijskom poslovanju Doma zdravlja Karlovac za mjesec travanj 2020. godine koje se nalazi u prilogu ove Odluke i čini njezin sastavni dio.

**Točka 3.**

Donose se II. Izmjene i dopune Financijskog plana Doma zdravlja Karlovac za 2020. godinu, koje se nalaze u privitku ove Odluke i čine njezin sastavni dio.

**Točka 4.**

Usvajaju se II. Izmjene i dopune Plana nabave Doma zdravlja Karlovac za 2020. godinu, koje se nalaze u privitku ove Odluke i čine njezin sastavni dio.

**Točka 5.**

Utvrđuje se potreba zapošljavanja:

1. vozača sanitetskog vozila u Odsjeku sanitetskog prijevoza Doma zdravlja Karlovac, dva izvršitelja/ice na neodređeno vrijeme.

**Točka 6.**

**O D L U K A**

**o prodaji i rashodovanju službenih vozila**

Članak 1.

Donosi se Odluka o javnoj prodaji i rashodovanju sljedećih vozila, vlasništvo Doma zdravlja Karlovac:

1. FIAT UNO, 1.0. 5 P, vrsta vozila: osobno vozilo, godina proizvodnje 2002., reg. oznake KA 853 CN, broj šasije: H16033400K1018WPP, stanje kilometara: 67457, s utvrđenom početnom cijenom od 5.648,00 kn (slovima: pettisućašestočetrdesetosamkuna) sukladno procjeni CENTRA ZA VOZILA HRVATSKE d.d., od 6.3.2020. godine;

2. CITROEN C3, model vozila: 1.4 I, vrsta vozila: osobni automobil, godina proizvodnje: 2008., reg. oznaka: KA 517 EP, broj šasije: VF7FCKFVC29157306, stanje kilometara: 102583, s utvrđenom početnom cijenom od 21.400,00 kn (slovima: dvadesetjednatisućačetristo kuna) sukladno procjeni CENTRA ZA VOZILA HRVATSKE d.d., od 9.3.2020. godine.

Članak 2.

Obvezuje se ravnateljica Doma zdravlja Karlovac da Odluku o prodaji službenog vozila objavi na Oglasnoj ploči Doma zdravlja Karlovac.

Članak 3.

Ovlašćuje se ravnateljica Doma zdravlja Karlovac, Tatjana Šterk-Tudić, dipl. oec., da donese Odluku o imenovanju članova Povjerenstva za provedbu postupka prodaje vozila iz članka 1. ove Odluke te da provede sve potrebne postupke za provedbu ove Odluke u skladu s propisima Republike Hrvatske.

Članak 4.

Ova Odluka stupa na snagu danom donošenja.

Obrazloženje

Dom zdravlja Karlovac je vlasnik vozila marke FIAT UNO, 1.0. 5 P, vrsta vozila: osobno vozilo, godina proizvodnje 2002., reg. oznake KA 853 CN, broj šasije: H16033400K1018WPP, stanje kilometara: 67457 te vozila CITROEN C3, model vozila: 1.4 I, vrsta vozila: osobni automobil, godina proizvodnje: 2008., reg. oznaka: KA 517 EP, broj šasije: VF7FCKFVC29157306, stanje kilometara: 102583.

Vozila su korištena u Odsjeku održavanja Doma zdravlja Karlovac. Navedena vozila više nisu u uporabi pa za daljnjim održavanjem istih nema ekonomskog opravdanja.

Slijedom navedenog, donesena je Odluka kao u dispozitivu.

**Točka 7.**

**O D L U K A**

Članak 1.

Donose se Izmjene i dopune Cjenika zdravstvenih RTG usluga, Broj: 12-1141/16 od 20. srpnja 2016. godine, koji se primjenjuje u slučaju kad troškove usluge snosi pacijent osobno.

Članak 2.

Cjenik usluga iz prethodnog članka mijenja se na način da dosadašnja točka 1. sada glasi:

“1. Utvrđuje se Cjenik zdravstvenih RTG usluga, koji se primjenjuje u slučaju kad troškove usluge snosi pacijent osobno:

|  |  |
| --- | --- |
| **Opis postupka** | **Cijena u kunama** |
| Lokalni (intraoralni) RTG snimak | 60,00 |
| Cefalometrijsko snimanje | 150,00 |
| Panoramska snimka cijele čeljusti (ortopantomografija) | 180,00 |
| Segmentna snimka čeljusti | 100,00 |
| Snimka tempomandibularnih zglobova | 150,00 |

PDV nije zaračunat u skladu s čl. 39. st 1. Zakona o porezu na dodanu vrijednost

\*Cijene medicinskih usluga se odnose na pacijente koji iste traže izvan radnog vremena ili nisu osiguranici HZZO (van zdravstvenog osiguranja). Za intraoralne RTG snimke i ortopantomografiju u cijenu su uključeni svi troškovi osim RTG filma.

Članak 3.

Potpuni tekst Cjenika RTG usluga Doma zdravlja Karlovac nalazi se u prilogu ove Odluke i čini njezin sastavni dio te stupa na snagu danom donošenja.

Članak 4.

Ova Odluka stupa na snagu danom donošenja.

Po iscrpljenom dnevnom redu, rad sjednice završio je 28.5.2020. g. u 14.34 sati.

**PREDSJEDNIK**

**UPRAVNOG VIJEĆA**

**Dražen Tufeković, dr. med., spec. opće**

**kirurgije, subspecijalist abdominalne kirurgije**